*PROJEKTS*

LATVIJAS REPUBLIKAS MINISTRU KABINETS

2014.gada\_\_\_\_\_\_\_\_\_\_\_ Rīkojums Nr.\_\_\_

Rīgā (prot. Nr.\_\_, §)

**Par valsts nekustamā īpašuma Lubānas ielā 39A, Rīgā nodošanu Rīgas pilsētas pašvaldības īpašumā**

1. Saskaņā ar Publiskas personas mantas atsavināšanas likuma 43.pantu atļaut Finanšu ministrijai nodot bez atlīdzības Rīgas pilsētas pašvaldības īpašumā nekustamo īpašumu (nekustamā īpašuma kadastra Nr.0100 072 0003) – zemes vienību (zemes vienības kadastra apzīmējums 0100 072 0003) 1572 m2 platībā – Lubānas ielā 39A, Rīgā, kas ierakstīts zemesgrāmatā uz valsts vārda Finanšu ministrijas personā.

2. Rīgas pilsētas pašvaldībai saskaņā ar Publiskas personas mantas atsavināšanas likuma 42.panta pirmo daļu:

2.1. šā rīkojuma 1.punktā minēto nekustamo īpašumu izmantot likuma „Par pašvaldībām” 15.panta 2.punktā noteikto pašvaldības autonomo funkciju nodrošināšanai - gādāt par savas administratīvās teritorijas labiekārtošanu un sanitāro tīrību (ielu un laukumu būvniecība, rekonstruēšana un uzturēšana; ielu laukumu un citu publiskai lietošanai paredzēto teritoriju apgaismošana; parku un zaļo zonu ierīkošana un uzturēšana, u.c.);

2.2. šā rīkojuma 1.punktā minēto nekustamo īpašumu bez atlīdzības nodot valstij, ja tas vairs netiek izmantots šā rīkojuma 2.1.apakšpunktā minēto pašvaldības funkciju nodrošināšanai;

2.3. nostiprinot zemesgrāmatā īpašuma tiesības uz šā rīkojuma 1.punktā minēto nekustamo īpašumu:

2.3.1. norādīt, ka īpašuma tiesības nostiprinātas uz laiku, kamēr Rīgas pilsētas pašvaldība nodrošina šā rīkojuma 2.1.apakšpunktā minēto funkciju īstenošanu;

2.3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku bez atsevišķa Ministru kabineta lēmuma.

3. Šā rīkojuma 2.3.2.apakšpunktā minēto aizliegumu apgrūtināt nekustamo īpašumu nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

Ministru prezidente                L.Straujuma

Vides aizsardzības un reģionālās

attīstības ministrs K.Gerhards

Iesniedzējs:

Vides aizsardzības un reģionālās

attīstības ministrs K.Gerhards

Vīza:

Vides aizsardzības un

reģionālās attīstības ministrijas

valsts sekretārs G.Puķītis

06.11.2014.

V.Obersts

66016591, viesturs.obersts @varam.gov.lv